Diari Oficial de la Generalitat Valenciana


Sumari del DOGV 3060, del 20-08-1997 (1997/9736)

DECRET 207/1997, de 10 de juliol, del Govern Valencià, pel qual s'integra el Conservatori Municipal de Catarroja en la xarxa de centres públics de la Generalitat Valenciana.
-----------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/07/10/207/dof/vci/html**

### Dades del document

Número de DOGV
:   3060

Data del DOGV
:   20-08-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/9736


Data del document
:   10-07-1997

Organisme emissor
:   Conselleria de Cultura, Educació i Ciència

Tipus de document
:   Decret

DECRET 207/1997, de 10 de juliol, del Govern Valencià, pel qual s'integra el Conservatori Municipal de Catarroja en la xarxa de centres públics de la Generalitat Valenciana.  
El Decret 54/1987, de 24 d'abril, del Govern Valencià, va classificar l'Escola Municipal de Música de Catarroja com a centre no oficial reconegut d'ensenyaments de música, i li va autoritzar impartir determinats ensenyaments de grau elemental.  
Amb data 19 de maig de 1987, el conseller de Cultura, Educació i Ciència i l'alcalde de Catarroja van signar un conveni mitjançant el qual estipulaven el procés, les condicions i el termini per a la integració de l'Escola Municipal de Música de Catarroja en la xarxa de centres públics de la Generalitat Valenciana.  
Durant aquest període s'amplià el quadre d'ensenyaments que impartia l'escola mitjançant l'Ordre de 29 de setembre de 1988, de la Conselleria de Cultura, Educació i Ciència. Per últim, el Decret 94/1990, d'11 de juny, del Govern Valencià, va transformar el centre esmentat en un conservatori elemental de música.   
L'Ajuntament de Catarroja, en sessió plenària del 2 de maig de 1996, acordà cedir a la Generalitat Valenciana l'ús d'un immoble a la plaça de la Llotgeta.  
Una vegada complerts els requisits estipulats, escau integrar en la xarxa de centres públics el Conservatori Municipal de Catarroja.  
En virtut d'això, a proposta del conseller de Cultura, Educació i Ciència, i després de la deliberació del Govern Valencià, en la reunió del dia 10 de juliol de 1997,  
DECRETE  
Article 1  
S'integra el Conservatori Municipal de Música de Grau Elemental de Catarroja, codi 01971745, en la xarxa de centres públics de la Generalitat Valenciana.  
Article 2  
Es crea, per transformació del conservatori integrat, el centre docent següent:  
Província: València  
Localitat: Catarroja  
Domicili: plaça de la Llotgeta, núm. 1   
Domicili provisional: c/ Esteban Palucie, núm. 2  
Codi: 86733162  
Denominació: Conservatori Professional de Música   
Ensenyaments: graus elemental i mitjà de música  
Capacitat: 260 llocs escolars  
DISPOSICIÓ ADDICIONAL  
El que estableix aquest decret s'inscriurà en el Registre de Centres Docents de la Comunitat Valenciana.  
DISPOSICIONS FINALS  
Primera  
Es faculta el conseller de Cultura, Educació i Ciència perquè adopte les mesures que calga per al compliment i desplegament del que s'estableix en aquest decret, així com per a modificar, si s'escau, el domicili, la denominació i la configuració del centre.  
Segona   
Aquest decret entrarà en vigor el dia que es publique en el Diari Oficial de la Generalitat Valenciana. Això no obstant, els seus efectes s'entendran referits a l'inici del curs 96/97.  
València, 10 de juliol de 1997  
El president de la Generalitat Valenciana,  
EDUARDO ZAPLANA HERNÁNDEZ-SORO  
El conseller de Cultura, Educació i Ciència,  
FRANCISCO E. CAMPS ORTIZ


Còpia Permalink ELI